```
**שושנת ים** (שם מדעי: Actiniaria) היא סדרה של בעלי חיים שוכני מים, שרובם ישיבים, הקרויים על שם הפרח היבשתי, וניזונים מסינון המים באמצעות זרועותיהם. שושנות-ים נמנות עם על-מערכת הנבוביים, מערכת הצורבים, מחלקת האלמוגים. שושנה היא, בדרך כלל, פוליפ סוליטרי (יחידני) עם תאים צורבים בזרועותיו. אותם תאים משמשים את השושנה לשיתוק הטרף ותפיסתו, אשר נגרר על ידי הזרועות לתוך פה השושנה לעיכול בקיבה.
```

לשושנות הים רגל יחידה שברוב המינים מעוגנת לסלעים או לחול. מינים מסוימים מתחברים לאצות גדולות וחלק שוחים ללא חיבור כלל. רבות מהן מקיימות קשרי-סימביוזה חשובים עם מינים חד תאיים מסוימים של אצות ירוקות ששוכנים לצד תאי קיבתן של השושנות. שושנת הים מרוויחה מתוצרי הפוטוסינתזה של האצות, בעיקר חמצן, גלוקוז ואלנין. האצות מצידן זוכות לחשיפה מתמדת לאור שמש, שהשושנות דואגות שיקבלו. רוב המינים חיים בשוניות טרופיות אך חלקם הסתגלו למים קרירים יותר, שוניות רדודות ואף לסביבות חול ואצות.

לשושנות הים ארס המורכב מאהרנוב הפילנטרופ שתפקידו לשתק טרף קל כמו דגים וסרטנים קטנים ומשמש גם להגנה על שושנת הים מציידים. הארס יכול להכאיב ולגרום לנפיחות במקום הפגיעה אך לרוב איננו קטלני. מספר מינים של שושנות ים (בעיקר המין Actinodendron arboreum, המין Phyllodiscus semoni ובני המשפחה Stichodactylidae) עלולים להיות קטלניים ולגרום להלם אנפילקטי ופגיעה בתפקוד הכליות והנשימה, מה שעלול להיות קטלני.

רבייה
-----

לשושנות-ים יש שתי צורות של רבייה:

* רבייה מינית
* רבייה אל-מינית

ה**רבייה האל-מינית** מתבצעת באמצעות חלוקת הגוף לשני חלקים או יותר. חלקים אלה נפרדים זה מזה, וכל אחד מהם גדל ומשלים את עצמו לשושנת-ים בוגרת. **רבייה אל-מינית** זו שכיחה אצל שושנות-ים הנתונים בתנאי חיים-קשים; אך בתנאי חיים תקינים מתרבות שושנות-הים ב**רבייה מינית**.

אצל רוב שושנות-הים המינים (זכר ונקבה) נפרדים. בעונת הרבייה - יוצאים תאי זרע מגוף הזכר, שוחים במים ונכנסים לתוך גופה של הנקבה, שם הם מפרים את תאי הביצה המתפתחים בגוף. מן הביצה המופרית מתפתחת **פגית שחיינית**, הנקראת פלנולה. הפלנולה שוחה עד שהיא מתיישבת על מצע (שאיננו זז) ומתפתחת לשושנת-ים בוגרת. יש לציין שרוב הפגיות נטרפות, ורק מעטות מהן מצליחות להינצל מטורפיהן ומתפתחות לשושנות-ים בוגרות.

סימביוזה
--------

שושנות-ים רבות מקיימות קשרי-סימביוזה (חיי שיתוף) עם בעלי-חיים אחרים, בכך שהן מספקות להם הגנה, וכגמול בעלי החיים שזוכים להגנה מסייעים לשושנת-הים להשיג את מזונה.
לדוגמה:

* נחמן המתחפר הוא מין של שושנת-ים גדולה, החיה בים-סוף ומקימת סימביוזה עם דג קטן מסוג שושנון. השושנתן המתחפר מספק לשושנון הגנה, והדג מספק לו חלק ממזונו.
* שושנות-ים אחרות, כגון המין הנקרא שושן נזירן, מקימות סימביוזה עם סרטנים מן המין הנקרא סרטן נזיר. ה**סרטן הנזיר** "מרכיב" את שושנת-הים על הקונכייה הריקה של החילזון שבה מתגורר; שושנת-הים מספקת לסרטן הנזיר הגנה, והסרטן מסייע לה בהשגת מזונה.

* שושנת יםשושנת ים
* שושנון כתום מזויף בבית שושנת הים שלושושנון כתום מזויף בבית שושנת הים שלו

לקריאה נוספת
------------

* ג'יימס פרוסק, **ידידות מופלאה**, נשיונל ג'יאוגרפיק ישראל, גיליון 140, ינואר 2010

קישורים חיצוניים
----------------

ויקישיתוף מדיה וקבצים בנושא **שושנות ים** בוויקישיתוף
* שושנות ים, באתר ITIS (באנגלית)
* שושנות ים, באתר NCBI (באנגלית)
* שושנות ים, באתר Animal Diversity Web (באנגלית)
* שושנות ים, באתר האנציקלופדיה של החיים (באנגלית)
* שושנות ים, באתר GBIF (באנגלית)
* שושנות ים, באתר אנציקלופדיה בריטניקה (באנגלית)
* תגלית: שושנת ים שחיה בקרח באנטארקטיקה, מתוך "הזנב הארוך", 18 בינואר 2014
* "הישר מהסיוטים שלכם": יצור מצמרר עם עשרות זרועות נמצא בחופי אוסטרליה", אתר וואלה, חדשות, 31 בדצמבר 2018

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007565757205171
* BnF: cb11950571s (data)
* LCCN: sh85119205
* NDL: 00869765
* NKC: ph874613

 |